Document ID: 31993R0486

KOMISSION ASETUS (ETY) N:o 486/93,
annettu 2 päivänä maaliskuuta 1993,
tiettyjä TKJ-lupia ja TKJ-tuontilupia koskevien vakuuksien vapauttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon yleisistä säännöistä muiden tuotteiden kuin hedelmien ja vihannesten toimittamista Espanjaan koskevan täydentävän järjestelmän soveltamisesta 28 päivänä joulukuuta 1992 annetun neuvoston asetuksen (ETY) N:o 3817/92(1) ja erityisesti sen 9 artiklan,
ottaa huomioon Espanjan ja Portugalin väliseen maataloustuotteiden kauppaan sovellettavasta järjestelmästä 20 päivänä joulukuuta 1985 annetun neuvoston asetuksen (ETY) N:o 3792/85(2), sellaisena kuin se on viimeksi muutettuna asetuksella (ETY) N:o 3296/88(3), ja erityisesti sen 13 artiklan,
sekä katsoo, että
komission asetuksessa (ETY) N:o 3831/92(4), jolla muutetaan asetusta (ETY) N:o 816/89(5), supistetaan 1 päivästä tammikuuta 1993 täydentävään kaupan järjestelmään (TKJ) kuuluvien tuotteiden luetteloa,
muiden tuotteiden kuin hedelmien ja vihannesten Espanjaan toimittamiseen sovellettavien TKJ-lupien vakuuksien poistamisesta vuodesta 1993 28 päivänä joulukuuta 1992 annetussa komission asetuksessa (ETY) N:o 3832/92(6) säädetään naudanlihan ja maitotuotteiden Espanjaan toimittamista koskevien vakuuksien poistamisesta 1 päivästä tammikuuta 1993,
on tuotteita, joihin ei sovelleta TKJ-lupia 1 päivästä tammikuuta 1993; tietyt TKJ-luvat, joiden voimassaoloaika jatkuu 31 päivä joulukuuta 1992 jälkeen, ovat jääneet kokonaan tai osittain käyttämättä; ennen 1 päivää tammikuuta 1993 on myönnetty TKJ-lupia, joihin liittyvän vakuuden antaminen ei ole pakollista 1 päivästä tammikuuta 1993; on syytä toteuttaa toimenpiteet näitä lupia varten tehtyjen hakemusten jättämisen yhteydessä annettujen vakuuksien vapauttamiseksi, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Niiden Espanjan kanssa käytävässä kaupassa sovellettavien TKJ-lupien ja TKJ-tuontilupien, joiden voimassaoloaika ei ole päättynyt 1 päivänä tammikuuta 1993, yhteydessä annetut vakuudet vapautetaan komission asetuksen (ETY) N:o 2220/85(7) 27 artiklan 2 kohdan säännösten mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1993.

Labels: 3
17
18